**Sardžina tehničkog rješenja korišćenja radio-frekvencija**

**za PMR sistema (funkcionalnu radio mrežu)**

Tehničko rješenje korišćenja radio-frekvencija za PMR sistema (funkcionalnu radio mrežu) dostavlja se u formi glavnog projekta, izrađenog od strane ovlašćenog projektanta.

Izuzetno, tehničko rješenje korišćenja radio-frekvencija za PMR sistem (funkcionalnu radio mrežu) bez repetitorske i bazne stanice dostavlja se u formi popunjene tabele sa tehničkim parametrima.

Glavni projekat korišćenja radio-frekvencija sadrži sljedeće elemente:

1. opšta dokumentacija

* podaci o investitoru,
* podaci o fizičkom ili pravnom licu koje je izradilo projekat,
* rješenje o određivanju odgovornog projektanta,
* licenca, odnosno ovlašćenje za projektovanje odgovornog projektanta,
* izjava odgovornog projektanta o pridržavanju zakonskih propisa i tehničkih normativa i standarda,

1. projektni zadatak,
2. spisak relevantne zakonske regulative i primijenjenih tehničkih normativa i standarda,
3. tehničko rješenje,
4. kratak opis elektro-energetskog napajanja,
5. kratak opis radiokomunikacione opreme,
6. grafička dokumentacija i prilozi,
7. popunjena tabela sa tehničkim parametrima.

Tehničko rješenje, kao dio glavnog projekta, za PMR sistem (funkcionalnu radio mrežu) sadrži:

1. opis konfiguracije mreže,
2. podatke o traženom radio-frekvencijskom opsegu, širini i broju traženih radio kanala,
3. podatke o lokaciji repetitorske i/ili bazne stanice (naziv uže lokacije, opština, mapa lokacije, opis lokacije sa opisom pristupa lokaciji, geografska širina i dužina po Griniču (WGS84), nadmorska visina),
4. podatke o predajniku/prijemniku (radni opseg, izlazna snaga, prag prijema) za svaku vrstu radio stanice u mreži,
5. opis predviđenog antenskog sistema za svaku vrstu radio stanice u mreži sa karakteristikama zračenja (tip, električne karakteristike, polarizacija, azimut i elevacioni ugao glavnog snopa, pozicija, maksimalna efektivna visina),
6. proračun efektivno izračene snage (ERP) za svaku vrstu radio stanice u mreži,
7. predikciju prijemnog polja i prikaz geografske oblasti pokrivanja repetitorske, odnosno bazne stanice sa ucrtanom zonom servisa,
8. procjenu oblika i dimenzija zone nedozvoljenog zračenja repetitorske i/ili bazne stanice.

Sastavni dio glavnog projekta je popunjena tabela sa tehničkim parametrima za PMR sistem (funkcionalnu radio mrežu) (Obrazac TRF3).